ค็อสโม

เบ็นยามิน เกเดอ็อน (; เกิดวันที่ 18 มิถุนายน ค.ศ. 2006) หรือชื่อในวงการ ค็อสโม () เป็นนักร้องและนักแต่งเพลงชาวออสเตรีย เขาจะเป็นตัวแทนของในการประกวดเพลงยูโรวิชันปี 2026 ในเวียนนาด้วยเพลง "ทันซ์ไชน์"

 ชีวิตช่วงต้น 
เบ็นยามินเกิดในบูดาเปสต์ แต่ได้มาเติบโตในฮัลบ์เทิร์น รัฐบัวร์เกินลันท์ เมื่อายุได้สี่ขวบ เขาเข้ารับการศึกษาด้านดนตรีเบื้องต้นที่โรงเรียนดนตรีกลางน็อยซีดล์อัมเซ สองปีต่อมา เบ็นยามินเริ่มศึกษาเปียโนที่โรงเรียนเดียวกัน เขาเริ่มเรียนการขับร้องเพลงตั้งแต่อายุ 13 ปี ในช่วงนี้เบ็นยามินได้เริ่มประพันธ์ทำนองและเนื้อร้องเพลงเอง โดยช่วงแรกเขาปล่อยเพลงภายใต้ชื่อของเขาเอง

 อาชีพ 
ในปี 2020 เบ็นยามินได้เข้าร่วมการออดิชันรายการประกวดร้องเพลงของเยอรมัน เดอะวอยซ์คิดส์ เป็นครั้งแรกและถูกคัดออกในรอบที่สอง เขาได้กลับมาอีกครั้งในปี 2022 และในครั้งนี้ เกเดียนไม่เพียงแต่ผ่านเข้ารอบต่อไปในกระบวนการคัดเลือกเท่านั้น แต่ยังเข้าถึงรอบชิงชนะเลิศของฤดูกาลที่สิบกับโค้ชอัลวาโร โซเลอร์ ซึ่งเขาได้ร้องเพลงของแฟรงก์ ซินาตราสองเพลง

ด้วยเหตุนี้ เบ็นยามินจึงได้แสดงในคอนเสิร์ตของโซเลอร์สองครั้ง ที่เวทีกลางแจ้งคาเซแมทเทนในชลอสเบิร์ก เมืองกราซ และที่กาโซมิเตอร์ในเวียนนา นอกจากนี้ เขายังได้แสดงในงานอุ่นเครื่องก่อนงานสตาร์นาคท์ อัม นอยซีดเลอร์ซี ที่เทศกาลพื้นบ้านโกลส์ และเทศกาลฮัลบ์เทิร์น ชาร์ดาเคนเฟสต์ เล่นคอนเสิร์ตเปียโนที่ปราสาทคิตต์ซีร่วมกับเกบฮาร์ด เราเชอร์ ครูสอนเปียโนของเขา โดยเล่นพร้อมกันบนแกรนด์เปียโนสองตัว และได้พบกับผู้ว่าการแคว้นเบอร์เกนลันด์ ซึ่งได้ชมการแสดงของเกเดียนทางโทรทัศน์ในเดือนตุลาคม ในเดือนธันวาคม เขาได้ให้สัมภาษณ์ทางวิทยุครั้งแรกในรายการ "มาห์ลไซท์ เบอร์เกนลันด์" ทางวิทยุเบอร์เกนลันด์

ในเดือนกรกฎาคม ค.ศ. 2021 เบ็นยามินได้รับรางวัลชนะเลิศการประกวด "podium.jazz.pop.rock..." สำหรับนักดนตรีรุ่นใหม่จากบัวร์เกินลันท์ ในฐานะนักร้องนักแต่งเพลงยอดเยี่ยม ด้วยการแสดงร้องและเปียโนในเพลงแจ๊สที่เขาแต่งเองชื่อ "ฟอลอินทูยัวร์อาร์มส์" นอกจากนี้ เขายังเข้าร่วมการประกวดเพลงบัวร์เกินลันท์ซองชาเลนจ์ ในฤดูใบไม้ร่วง ค.ศ. 2023 ด้วยเพลง "ฟอลอินทูยัวร์อาร์มส์" โดยเบ็นยามินได้ก่อตั้งวงดนตรีเพื่อเล่นสดและบันทึกเสียงในสตูดิโอ ซึ่งสามารถฟังได้ในเพลงของเขา

เมื่อวันที่ 15 ธันวาคม ค.ศ. 2025 ได้มีการประกาศให้เบ็นยามินเป็นหนึ่งในผู้เข้าร่วม เวียนนาคอลลิง – แวร์ฟือร์เอิสเตอร์ไรช์ การประกวดเพลงระดับชาติของออสเตรียสำหรับการคัดเลือกตัวแทนประเทศในการประกวดเพลงยูโรวิชันปี 2026 ด้วยเพลง "ทันซ์ไชน์" ภายใต้ชื่อในวงการ ค็อสโม เขาชนะการประกวดซึ่งจัดขึ้นเมื่อวันที่ 20 กุมภาพันธ์ ค.ศ. 2026 ส่งผลให้เขาได้เป็นตัวแทนของประเทศออสเตรียในการประกวดเพลงยูโรวิชัน

 ผลงานเพลง 

 แผ่นเสียงอัลบัมสั้น 
 ชื่อ รายละเอียด ฟรอมมายรูวางจำหน่าย: 25 ตุลาคม ค.ศ. 2024
ค่ายเพลง: อิสระ
รูปแบบ: ดิจิทัลดาว์นโหลด, สตรีมมิง

 ซิงเกิล 

 ชื่อ ปี อัลบัมหรืออีพี "กีฟมีอะโมเมนต์" 2022 rowspan="4"  "พิซซาส" "กีฟมีอะโมเมนต์" 2023 "ฟอลอินทูยัวร์อาร์มส์" 2024 "เพลอะนาเทอร์ซอง" 2025 ฟรอมมายรูม "ทะเวนตีเอตอาวเวอร์" "โดนต์ดรีมอิตส์โอเวอร์" "ทันซ์ไชน์" 2026 

 อ้างอิง 

หมวดหมู่:ศิลปินชาวออสเตรีย
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2549
หมวดหมู่:ผู้เข้าประกวดการประกวดเพลงยูโรวิชันปี 2026